
Oké Take Away 


Nos Special 


„Dialuna 24 


-Sop 
eh e of chicken breast 
-Fried shrimps 


IMSAN A HACI E n OFICIAL DI NAN 
CELLO DI E ACREDITACION DI JCI 


BYD a bolter, 
lagando tres 
herido 


Minister Endy Croes: 
A RICIBI BUKI ‘HALLO! 
MI TA SAPATO PIA 
DRECHI DI MAURICIO’ 
DI ING. DOMINICO 
WERLEMAN 

GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 
Tira e coupon aki den buzon na oficina di Solo di Pueblo na Sta Cruz 110, solamente entre 2or di atardi cu 4or di atardi. 


. 
Nomber y A A O IA A OR 

1000 florin 


Iluminacion ta siguridad. Y no esey 
so, como entrada principal di San 
Nicolas, un caminda bon ilumina 
ta ‘welcome’ pa e habitante- y 
bishitantenan. Manera ta conoci, 
basta tempo caba pueblo ta pidi 
atencion pa luznan bieu y kibra cu 
ta forma un mal imagen y sigur cu 
no contribuyendo na siguridad. 
Mi mes varios biaha a haci 
pregunta na Ministernan concerni 
y a keda ‘follow up’ pa cu esaki. 
Loke tabata e caso ta cu e luznan 
riba Bernhardstraat y algun 
otro caminda tabata cay bou di 
maneho di DOW. Aunke, cu DOW 
tabata haci su best, claramente e 
departamento ekipa pa instalacion 
y mantencion di luznan di caya ta 
ELMAR NV. Pesey, a traha riba e 
traspaso di maneho di e palo di 
luznan di DOW pa ELMAR NV. 


El a tuma un poco mas tempo cu 
nos a desea, pero e traspaso a bira 


ee CA la S 


1000 florin 


un hecho y sigur e ultimo dianan 
nos ta mirando cu trabounan 
ta andando. Ya caba un gran 
parti di luznan a wordo instala 
y ta trahando duro pa finalisa e 
proyecto. Danki na Ministernan 
di Infrastructura y Energia, DOW 


E-mail: 


1000 florin 
Parlamentario Alvin Molina (MEP): 


Iluminacion ta siguridad 


y ELMAR NV pa haci esaki un 
realidad. 


Danki na un ciudadano hopi 
alerto, Sr. Hilario Doncker, pa 
tene pueblo na altura di e ultimo 
desaroyonan pa cu iluminacion. 


Palabra di danki sigur na ELMAR 
NV pa den e temporada tras di 
lomba pone e luznan bieu traha 
mas miho posibel, aunke no tabata 
nan tarea, y asina ilumina nos 
camindanan principal den San 
Nicolas. 

Diaranson atardi, den un 
encuentro ameno Minister Endy 
Croes a ricibi bishita di ing. 
Dominico Werleman hunto cu 
Sr. Mirto Lacle y directora di 
Biblioteca Nacional Aruba Sra. 
Astrid Britten. Recientemente, 
durante e di dos encuentro 
Literario, Cultural y Linguistico 
organisa pa Biblioteca Nacional, 
Ing. Dominico Werleman a lansa 
un bunita obra titula ‘Hallo! Mi ta 
sapato pia drechi di Mauricio’ den 
nos dushi idioma di Papiamento. 
Desde comienso di aña 2000 ing. 
Werleman ta skirbi storia cortico 
y poesia. Ta trata aki di storianan 
di ficcion y basa riba experiencia 
personal. Dominico Werleman, 
naci na 1956, ta un ingeniero 
“Werktuigbouwkunde” y tabata 
empleado publico pa mas di 38 
aña. 


E buki ‘Hallo! Mi ta sapato pia 
drechi di Mauricio ta contene 
un coleccion impresionante di 
26 storia cortico di diferente 
genero, di ficticio te na experencia 
personal cu un toke di fantasia. 
Ing. Dominico Werleman tin 
hopi aña ta skirbi storia y a sigui 
diferente curso di skirbimento 
creativo y a keda desaroya esaki te 
cu a yega na su prome publicacion 
oficial. Ing. Werleman a contribui 
cu storia y poesia cu a marca un 
sentimento Caribense produci den 
diferente storia y poesia local. Un 
coleccion di storia cu Sr. Vivienno 
Frank jr. a produci. “Ta importante 
pa nos promove, siña y inspira nos 
muchanan pa lesa, pasobra door 
di lesa bo ta crece bo conocemento 
y esaki ta algo cu nos ta sostene’ 
Minister Endy Croes a enfatisa. 

Minister 


Por ultimo, Endy 


Minister Endy Croes: 


A RICIBI BUKI ‘HALLO! MI TA SAPATO PIA DRECHI 
DI MAURICIO’ DI ING. DOMINICO WERLEMAN 


Croes ta felicita ing. Dominico 
Werleman cu lansamento di un 
bunita obra den nos dushi idioma 


di Papiamento y gradici tur esnan 
cu a contribui pa haci e buki un 
realidad ‘Un tremendo buki cu 


Cambia perspectiva tocante 
obesidad: 


Sa bo number y midi bo peso 


sigur tur Arubiano mester tin den 
nan coleccion, e mandatario di 
Enseñansa y Deporte a finalisa. 

Minister Thijsen na 4Daagse di 
Nijmegen 


Den Haag -— Minister 
Plenipotenciario mr. Ady 
Thijsen a presencia e 
ultimo dia di Vier Daagse 
di Nijmegen como invitado 
special di Stichting 
4Daagse di Nijmegen. 
Esaki ta e di 105 edicion di 
e 4Daagse di Nijmegen. 


For di e  VIP-tribuna 
Minister Thijsen por a mira 
e grupo di participantenan 
di e 4Daagse canando 
nan ultimo meternan riba 
e “Via Gladiola” pa yega 
final di e vierdaagse. Esaki 
acompaña cu hopi musica 
y centenares di bishitante 
canto dicaminda apoyando 
e participantenan. Dos 
banda tabata zorg pa 
musica, mientras den e 
vierdaagse mes tabata 
tin gruponan di fanfaria 
militar, di polis y di Post 
NL for di Hulanda y tambe 
fanfarianan for di otro 
paisnan, manera Inglatera 
y Suecia. 


Na e sitio aki Minister 
Thijsen tabata tin e 
oportunidad pa saluda 
algun Arubiano cu tambe a 
cana e vierdaagse, manera 
ta e caso di Margarita 
Flanders cu e aña aki a 
cana e vierdaagse pa di 25 
biaha. Razon pa Minister 
Thijsen a haci entrega di 
un bunita boeket di flor y 


a felicita señora Flanders 
cu e logra grandi aki. Otro 
Arubiano cu Minister 
Thijsen a topa ta señora 
Silvia Lewis cu a aña aki ta 
participa pa di 24 biaha. 

E aña aki atrobe un grupo 
di duaneronan Arubiano a 
participa hunto cu Douane 
Nederland. Nan ta Marlon 
Ruiz, Giovanni Davelaar 
y Gerold Tromp. Marlon 
Ruiz e aña aki a cana e 
vierdaagse pa di 17 biaha. 
Pa Giovanni Davelaar 
esaki ta su di 15 vierdaagse, 
mientras cu Gerold Tromp 
a participa e aña aki pa di 
seis biaha. 


Na Fletcher Landgoed 
Hotel Holthurnsche 
Hof a tuma lugar e 
entrega di medaya na 
e  participantenan di 
Douane Nederland, entre 
nan e tres duaneronan 
Arubiano, tambe hunto 
cu duaneronan for di 
diferente otro paisnan. 

Minister Thijsen un biaha 
mas a felicita e grupo di 
duaneronan Arubiano pa 
nan logro. Tambe cu nan 
participacion cu nan paña 
y bandera di Aruba, sigur 
a yuda na promove nos isla 
na un evento asina grandi. 


Nota pa redaccion: E 
potretnan ta cortesia di 
Arubahuis 

AIR 


N 

Minister Dangui Oduber 


IMSAN A HACI E DESVELO OFICIAL DI NAN 
CELLO DI E ACREDITACION DI JCI 


Oduber tabata na ImSan. cu pa haya e acreditacion manteniendo un fondo di 
Aki e mandatario a hiba aki no ta algo nada facil. azv sostenibel. 

palabra na e ceremonia Un acreditacion cu ta E mandatario a reconoce 
caminda a celebraedesvelo renombra mundialmente, e vision y perseverancia 
oficial di e Certificado di ImSan ta e prome cu dr. Rajnherc Y su team 
e “Gold Seal of approval hospital cu e acreditacion a tabata tin y a realisa pa 
accreditation di Joint aki den full e region awe oficialmente ImSan 
Commission International di Caribe Hulandes. E tin e JCI accreditation. 
(JCD”. mandatario a sigui bisa Mester bisa cu esaki no 
E tabata un atardi cu e standard cu ImSana tabata por ta posibel 
historico caminda tabata pone pa Aruba su calidad tampoco sin e vision di Ex 
tin presente coleganan di cuido medico ta uno Minister di Salud Publico 
Minister, miembronan di nivel mundial. E ta e sr. Booshi Wever (cu a 
di Parlamento, director standard cu nos kier ofrece forma parti di Gabinete 
di ImSan sr. Rainjherc, na nos aseguradonan Oduber 3). E tabata tin e 
director di AZV sr. Jacobs, pero tambe na nos determinacion y vision pa 
empledonan di ImSan y _bishitantenan. Cu esaki bin cu un Instituto Medico 


demas invitadonan. nos tambe lo bai explora na San Nicolas. 

turismo medico minister Minister Oduber a gradici 
Segun e mandatario e Oduber ta expresa. dr. Rajnherc y full e team 
acreditacion di JCI no ta di Imsan cu a traha duro 


wak solamente e calidad E maneho di Ministerio di pa ricibi e acreditacion aki. 
di cuido y servicio cu sigur Salud Publico ta dirigi riba Pa e mandatario e tabata 
ta di vital importancia, mehora e calidad di cuidoy un orguyo di por a celebra 
pero ta pone seguridad di servicio. Pa percura pahaci e gran e logro historico 
pashentnan y trahadornan inversionan continuo den aki hunto cu ImSan su 
tambe como prioridad pa cuido medico, enfocando management, staff y full e 
“Un dia grandi y historico — Diabierna atardi sete standard di mas halto riba prevencion y percura personal. Danki un biaha 
pa cuido medico na Aruba” Minister di Turismo y cu por existi. pa Aruba por mantene e mas pa e excelente trabou 
ORANJESTAD Salud Publico sr. Dangui Minister Oduber a splica gastonan medico pagabel, di cuido y servicio. 


ak MeT 

Addonsito ta felicita Lillyputters 
speelschool cu bunita graduacion 


Recientemente mi tawatin San Martin na St. Cruz. Darienne, Joy, Valery, emuchanan a demostrana forma- y colornan bunita. 
e placer di fungi como Mila y Maria Kamilia, a e publico algun cos cu nan Semper juffrouw Lilly 
e maestro di ceremonia E team dinamico di combertie saladen un sala a siña. Arends y Lillyputters ta 
pe graduacion 2023 di maestronan Suhein, colorido y placentero. gradici e colaboracion di 
Lillyputters speelschool. Nadesca, Ina, Chantal y Esakinan tawata e 7 Emperatriz Perdomo. 


Esaki a tuma luga den Club Lilly asisti pa Darinka, E tema tawata “Crayon” y dianan di siman y tambe e 


STA Qi 
Minister Endy Croes: 
A GRADICI Y FELICITA SRA. ISALINE GARCIA - CROES 
Y SRA. ROSITA CROES - CROES CU A CELEBRA 39 AÑA 

COMO JUFFROUW NA PICA PIEDRA SPEELSCHOOL 


2-1CAD350E454B.¡peg 


Riba 20 di juli, Minister 
Endy Croes a sorprende 
Sra. Isaline Garcia — Croes 
(Tante Gin) y Sra. Rosita 
Croes — Croes (Tante 
Rosi) cu a celebra 39 aña 
como juffrouw y cu ta 
manehando Pica Piedra 
Speelschool. 

E speelschool ta di e 
rumannan, Sra. Isaline y 
Sra. Rosita. Awo, despues 
di 39 aña ta bai pasa 
e speelschool pa e yiu 
muhe di tante Gin esta, 
Sra. Shaolin Soliana. Sra. 
Soliana cu e edad di 18 
aña el a cuminsa traha na 
e scol. 


Minister Endy Croes ta 
gradici Tante Gin y Tante 
Rosi cu durante 39 aña a 
guia y educa nos muchanan 
cu hopi amor y dedicacion. 
Tante Gin y Tante Rosi 
sigui pa dilanti eherciendo 


T 


BRIYANDO FUERTE + TRECIENDO CLARIDAD Di Pueblo y 


e ofishi bunita aki cu 
boso a bin ta haciendo 
guiando e muchanan y 
preparando nan pa drenta 
den enseñansa primario. 
Un speelschool cu su 
trayectorio largo na unda 
personanan cu posicion 
halto den nos comunidad a 
bishita e scol aki. 


Den nomber di Gobierno 
di Aruba, Minister Endy 
Croes a otorga na Sra. 
Isaline Garcia- Croes y 
Sra. Rosita Croes - Croes 
un reconocemento como 
muestra di aprecio y 
gratitud. 


Pa conclui, Minister Endy 
Croes a gradici ambos 
pa nan dedicacion y 
profesionalimo durante 
39 aña den enseñansa di 
Aruba. Masha pabien! 


LA 


Qai 

Cu un cantidad record di participante, 
Federacion di Ahedres di Aruba organisa 
nan Campeonato Nacional Hubenil 


ORANJESTAD, Aruba — 
21 di Juli 2023: Dianan 14, 
15 y 16 di Juli, Federacion 
di Ahedres di Aruba (FAA) 
a organisa e Campeonato 
Nacional Hubenil, na nan 
cede Royal Plaza Mall. 
Un cantidad record di 
participante, caminda un 
total di 24 hoben entre 7 
pa 18 aña a competi den e 
campeonato aki. 


Ganador absoluto invicto 
tawata Paul Villalba cu 
6 punto, sigui pa dos 
hobencita Thamara 


Sagastegui y Lesley 


Cielo cu a keda empata 
na segundo luga cu 5.5 
punto cada un. E miho 
den categoria den cada 
categoria: U-16 Tylon Diaz, 
U-14 Brooke Lockhart, 
U-12 Mohit Sharma, U-10 
Colin Koolman y U-8 
Kayleigh Lumenier. 


Un Campeonato cu a 
culmina den un ambiente 
hopi ameno cu mayornan 
y tur participante, unda 
miembronan di directiva 
Perlishka Lockhart, Jose 
“Chelo” Pesqueira y eœ 
arbitro Lazaro Bueno a 
haci entrega di premio na e 


ganadornan. 


Por ultimo, danki ta bay 
na tur cu a contribui pa 
haci e campeonato aki 
uno exitoso. Stichting 
Sportsubsidie Aruba(SAA) 
cu a contribui grandemente 
pa realisa e bunita 
campeonato aki. Sin lubida 
cada mayor, hungadornan 
y Carol Williams-Pesqueira 
cu tawata organizadora di 
e campeonato. 


FAA ta sumamente 
satisfecho y kier a 
felicita tur participante 


pa e actitud deportivo, 
competitivo y disciplina cu 
a wordo desplega durante 
henter e campeonato. 

Prome Minister Evelyn Wever-Croes: 


PROME MINISTER TA FELICITA IMSAN CU 
DESVELO DI E SEYO DI ACREDITACION DI JCI 


Alabes ta felicita docter Joel Rajnhere cu un un bunita 
reconocimento bon mereci 


ORANJESTAD - Diabi- 
erna 21 di juli a tuma luga 
e desvelo oficial di e Cer- 
tificado di e “Gold Seal 
of approval acreditation 
di Joint Commission In- 
ternational (JCD”. Esaki 
sigur ta algo cu pa cuido 
medico na Aruba ta grandi 
y historico den nos region. 
E acreditacion aki, mane- 
ra Minister di Salud, señor 
Dangui Oduber a duna di 
conoce, cu pa haya esaki, 
no ta algo cu ta bay facil. 
Mundialmente, e acredita- 
cion aki ta renombra y Im- 
San ta e prome hospital cu 
a obtene e acreditacion aki 
den full e region di Caribe 
Hulandes. Cu e acredita- 
cion no solamente e cali- 
dad di cuido y servicio ta 
mantene prioridad pero 
tambe ta set e standard di 
mas halto pa e siguridad di 


pashentnan y trahadonan 
y tambe ta pone e calidad 
di cuido medico na Aruba 
na un nivel mundial. 


Prome Minister Evelyn 
Wever-Croes ta felicita 
ImSan pa e logro impor- 
tante aki. Tambe Prome 
Minister ta gradici Direc- 
tor di ImSan doctor Joel 
Rajnherc y e team comple- 
to di ImSan pa nan trabou 
duro y determinacion cu 
awe e acreditacion aki ta 
un realidad. 


Na mes momento, Prome 
Minister ta felicita doctor 
Joel Rajnherc cu, di parti 
di board y trahadonan di 
ImSan, a ricibi un bunita 
reconocimento, na unda 
cu a desvela e Hall of 
Hope, Dr. Joel Rajnherc. 
Un reconocimento bon 


¿Pa abona na 
[SOLO DI PUEBLO 


| Yama 
585 9500 


Manda nos un e-mail na 
solodipueblo@gmail.com 


medico na Aruba. Pabien 
ImSan. Pabien doctor Ra- 
jnherc. Pabien na henter 


mereci pa e vision di doc- 
tor Rajnherc y su deter- 
= minacion pa eleva cuido 


e team y trahandonan di 
ImSan. 

BYD a bolter, lagando tres herido 
atras y un detencion 


Avenida Nelson O.Oduber 
- Diasabra anochi pa mas 


o menos 9Q'or pasa polis y gencia ariba Avenida Nel- 
ambulance a bay cu ur- son O.Oduber cu ta bay 


direccion nort. 


Pariba di caminda di ex 
House of Cheng un auto a 
bolter y a bay cay den mon- 
di. Esaki a sosode despues 
cu e la ranca un palo di luz 
completamente. 


Dos ambulance a presen- 
ta, mirando cu tawata tin 
mas cu 1 persona herida. 
Esun di mas serio Para- 
mediconan cu ayudo di 
polis mester a bay den 
mondi unda e auto BYD a 
bay cay pa sak'e. 


Segun testigo; " Mi a wak 
e auto mi dilanti bayendo 


cu velocidad halto ranca e 
palo di luz y bay halto cay 
den mondi". 


Tres persona a resulta 
herida, di cual uno ta esun 
cu a haya mas golpi. 


E di 4 a wordo deteni door 
di polis, no ta conoci pa 
nos pakiko. Un mayor di 
e hobennan envolvi tambe 
a yega na e sitio pa e pone 
su mes na altura di kiko 
tawata pasando. 

Polis di trafico, departa- 
mento tecnico di polis y 
Elmar tambe a yega na e 
sitio. Varios palo di luz a 
keda sin coriente. 


Clasificados 
= me $ == 


CEL.S85 9500 

Brandweer mester a "bane": 


Homber bou influencia di un of otro substancia a 
drenta Bubali Plas 


Bubali plas - Diabierna 
anochi laat dos homber, 
cu a resulta di ta pareha 
di otro tawata discuti y 
bringa den area di Molen. 
Esaki a capta atencion di 
varios persona pasando 
eybanda. 


Parse cu un di nan lo 
tawata kier a bay, pero e 
otro tawata tin e choca. 
Algun rato despues parse 
cu polis lo a detene un di 
nan, pero e otro a drenta 
Bubali Plas. 


Mirando cu ts scur polis 
a pidi presencia di Brand- 
weer pa yuda cu luz y 
eventualmente yuda lo- 
calisa e homber. 


Mirando cu unda nan ta 
para esta ariba tera, ta im- 
posibel pa nan por localisa 


e homber. Pa e motibo aki 
Helicopter mester a sali pa 
luza ariba Bubali Plas. 


Den algun minuut nan a 
mira e homber. 


Poco poco e ora ey e 
homber haciendo yen 
zonido straño a cuminsa 
bay direccion unda polis y 
brandweer tawata. 


Ey nan ta unda cu mesora 
polisnan a pone de boei, y 
pa por a transporte bomb- 
eronan tawata tin e tarea 
di spuit e cu awa pa e nan 
por a bay cu ne. 
Probablemente alcohol y/ 
of un sorto di droga lo por 
a hunga un rol cu a pone e 
persona hoben aki drenta 
e plas cu tur e consecuen- 
cianan cu esaki por trece 
cu ne. 


STICHTING 


ARUBA 


E | 


BO | 
TA SALBA BIDA! 


| StichtingBloedbankAruba 

SABIDURIA DEN NOS ALEGRIA 


Skirbi pa Ruthy”Lady Ruth” Vrieswijk-Bergen 


Mientras dianan ta pasa, 
bida ta sigui brinda nos 
cu sorpresanan agradabel 
y tambe menos agradabel, 
lesnan di bida pa nos cada 
un gana mas experiencia 
di bida pa comprende bida 
miho. Hopi actividad so- 
cial cultural ta tuma lugar 
y nos ta purba di bishita 
mas tanto cu nos por, se- 
gun salud ta duna. Lady 
Ruth ta hopi contento cu 
tur e reaccionnan cu e ta 
ricibi pa cu su relatonan 
semanal den nos presti- 


Pago online facil y lihe 


Abonnement of Aviso 


Pa haci pago online pone nomber y adres na 
cuenta di Banco RBC Sunmax Printing 


Account # 7700000100152447 


gioso corantnan local y 
tambe on line. Nan ta gus- 
ta nos versionnan di ac- 
tividadnan social con nos 
ta trese nos opinion y sin- 
timentonan padilanti den 
formanan bunita y posi- 
tivo. Nos ta hasi esaki di 
curason y ta spera cu lec- 
tornan por keda un cren- 
chi inspira di e actividad- 
nan cu ta tuma lugar ariba 
nos isla, principalmente 
nos grandinan cu no ta of 
no por sali bay tur camin- 
da mas. Manera ta e caso 


di e actividad cu a tuma 
lugar na Centro di Bario 
Playa Pabao no mucho 
tempo atras cu charla- 
nan bunita, informativo y 
educativo di Ramon Todd 
Dandare Mag. Ling y Dr. 
Joyce Pereira. Nan a trata 
e tema di Esclavitud y nos 
dushi Papiamento. E sala 
tawata completamente 
yen di personanan inte- 
resa pa scucha y sinja algo 
mas den bida. Ta tur dia 
nos tur ta sinja algo nobo, 
consiente of inconsiente- 
mente. Ta hopi nomber 
tin riba e lista di e fam- 
nan di esnan cu tawata 
tin un of mas miembro di 
famia como esclavo hopi 
anja pasa. Aunke no tawa- 
ta asina pisa y doloroso 
manera na nos isla ruman 
Corsouw. Nos por a wak 
y tende hopi di e tema di 
Esclavitud den e ultimo 
simannan na e.o. e activi- 
dad na Neihgba San Nico- 
las y tambe na Biblioteca 
Nacional y Cas di Cultura. 
Nos ta spera di por bin cu 
un chispa chikito di esaki- 
nan tambe mas oro. Lady 
Ruth a gusta e manera cu 


Dr. Joyce Pereira a habri 
su parti di presentacion na 
CBPP cu e pregunta :” Pa- 
kico Papiamento ta impor- 
tante pa bo ? Hopi tawata 
e contestanan , e.o. cu pa- 
sobra ta pensa na Papia- 
mento, of pasobra esey ta 
nos lenga materno cu nos 
tin cu salvaguardia. Sra. 
Evelyn Ruiz Croes a habri 
e anochi aki , recitando 
un bunita poema na Pa- 
piamento di un otro autor. 
Mas bo tende nos idioma 
Papiamento, mas bo tin cu 
stim'e. E ta zona manera e 
melodianan di mas dushi 
y di mas bunita di un can- 
cion eterno cu ta inspira 
e alma, mente y curason. 
Nos no por a keda scucha 
henter e charla di Joyce, pa 
motibo di un otro compro- 
miso, pero si nos a scucha 
e charla “kort en krachtig 
di Ramon. Nos a nota cu e 
publico tawata hopi enthu- 
siasma cu hopi pregunta 
relaciona cu e temanan 
presenta pa personanan 
bon studia y gradua y cu 
titulonan grandi , pues, 
nan sa nan materia bon. 
Pordona Lady Ruth si e sa 


skirbi algun palabra fout 
den Papiamento, y sinti cu 
ne si su amor y pasion pa 
nos idioma. No ta pornada 
nos a skirbi nos bukinan y 
nos poemanan keto bay na 
Papiamento. Nos tambe 
ta orguyoso di nos lenga 
materno. Nos a purba di 
trese un chispa masha 
chikito mes di e anochi 
interesante aki na CBPP, 
djis pa lagabo sa cu ela 
tuma lugar exitosamente. 
E tawata un combersato- 
rio organisa pa Fundacion 
Lanta Papiamento pa con- 
memora dia di abolicion 
di esclavitud cu e tema :” 
Sclabitud y Papiamento”. 
Despues a sigui cu e comb- 
ersacion den sala caminda 
tur presente por a duna 
nan opinion y discuti sa- 
namente tocante e topico. 
Mi dushi hendenan, danki 
pa lesa nos relato , corda 
sigui cuida curpa, mente, 
alma y curason. No hasi cu 
un otro locual bo no kier e 
otro hasi cu bo. 

Y...sigui duna Dios danki 
pa cada dia regala. Un 
“bearhug” pa boso tur ! 
Love you too ! 

Miembro di Parlamento ta puntra Minister di Salud 
Publico y Turismo Tocante Hospital di Aruba 


Miembro di 


Parlamento, Sra. 
Aquannette A. Gunn, a dirigi un 
serie di preguntanan na Minister 
di Salud Publico y Turismo, Sr. 
Danguillaume Oduber, tocante 
e situacion actual di Dr. Horacio 
Oduber Hospital (HOH). 


E preguntanan ta enfoca riba e 
proyecto di expansion y renoba- 
cion di HOH cu a inicia na 2014 y 
cu mester a keda entrega na 2018, 
pero cu te dia di awe no ta finalisa. 
E proyecto aki tabata basa riba un 
plan di exigencia cu expertonan 


di hospital a traha. 


Sra. Gunn a pidi pa Minister 
Oduber informa Parlamento si el 
a duna instruccion na Hunta di 
Supervision di HOH pa laga un 
partido independiente efectua 
un investigacion forensico rela- 
ciona cu e proyecto di expansion y 
renobacion di HOH. Ademas, e ta 
desea di sa si e resultado di e in- 
vestigacion a determina si mester 
entrega un keho pa un investiga- 
cion penal na Ministerio Publico, 
pa asina esnan responsabel por 
ser persigui. 


E carta ta menciona tambe e dis- 
puta entre e compania di con- 
struccion OHL Arellano y SOGA, 
cu a resulta den e paralisacion di 
trabou na e proyecto di renoba- 
cion di e edificio conoci como e 
‘hospital bieu'. Sra. Gunn a pidi pa 


Minister Oduber informa Parla- 
mento kico ta e suma cu SOGA a 
paga OHL Arellano na e momento 
cu ambos partido a dicidi di sepa- 
ra for di otro. 


E carta ta conclui cu preguntan- 
an tocante e situacion di posibel 
fraude na e laboratorio di hos- 
pital, si e mandatario a instrui e 
Hunta di Supervision pa laga un 
partido independiente efectua un 
investigacion forensico y si e re- 
sultado a determina si mester a 
entrega un keho pa un investiga- 
cion penal na Ministerio Publico, 
pa asina e posibel involucradonan 
por ser persigui. 

E carta ta subraya e aspecto vital 
di hospital pa e comunidad y e 
necesidad pa e proyecto di expan- 
sion y renobacion keda finalisa. E 
ta pidi pa Minister Oduber infor- 
ma Parlamento con e lo garantisa 


cu e cuido di e pashentnan ta ser 
optimalisa durante cu e proyecto 
di expansion y renobacion no a fi- 
nalisa ainda. 

E preguntanan aki ta representa 
un intento pa clarifica e situacion 
actual di e proyecto di expansion 
y renobacion di HOH y pa busca 
transparencia den e maneho di e 
situacion. E empleadonan di HOH 
y e demas ciudadanonan ta preo- 
cupa cu un proyecto cu mester a 
keda entrega den 4 afia y cu otro 
ana lo cumpli dos lustro di con- 
struccion y ainda no tin fecha pa 
entrega e proyecto. Nos hospi- 
tal ta un asunto di bida y morto 
y nos merece un solucion pronto. 
Pero en bes di esey, nos ta haya un 
proyecto cu a sali for di control, 
cu un presupuesto cu a subi for 
di 252 miyon florin pa un suma 
asombroso di alrededor di 400 
miyon florin. 


SV Britania a tuma pasonan despues di sucedido 
SV Britannia ta un organisacion serio cu na oktober awor ta cumpli 65 aña 
di existencia y a promove pa division Honor na aña 2001 y for di e tempo ey nunca 
mas a baha di division Honor. 


SV Britannia y manera nan ta 
wordo yama E PUMANAN DI 
PIEDRA PLAT ta un di e organi- 
sacionan cu tin tur e divisionan 
di AVB cuminsando na e catego- 
ria di U-5 te cu hoofdklas, divi- 
sion Veterano di 35+, U-17 Damas 
y Open class Damas. E meta di 
SV Britannia semper tabata pa 
crea lidernan pa nos comunidad y 
esey nos ta bin ta hasiendo. 

Tin biaha den bida ta pasa suce- 
didonan cu no ta positivo pero pa 
SV Britannia e logronan positivo 
ta mucho hopi pa menciona. Ora 
sucedidonan negativo sosode SV 
Britannia sa di tuma medida pa 
trata di evita pa nan no sosode 
atrobe. Den e caso specifico aki, 
den e ultimo wega entre Dakota y 
SV Britannia di playoff 2022/23, 
head coach di SV Britannia y 3 
hungador a comporta nan mes 
antideportivo y a viola reglanan 


di nos organisacion y articulo- 
nan di strafbepalingen di AVB. 
Despues cu comicion di castigo 
a scucha e coach, hungadornan 
conserni y refree, SV Britannia a 
ricibi for di e comicion di castigo/ 
AVB e decision di e cuater perso- 
nanan unda cu tur cuater a ricibi 
castigo. 

Directiva di SV Britannia ta pidi 
disculpa na tur nos miembro- 
nan, fanaticonan, sponsernan, 
AVB, refree, comicion di refree 
y na mundo di futbol en general 
pa locual a sosode e dia con- 
cerni. Directiva di ta condena e 
comportacion di head coach y e 
hungadornan. E head coach di 
SV Britannia a tuma su retiro y a 
schors e hugadornan miembro pa 
e tipo di mal comportacionan aki. 
SV Britannia lo sigi traha ariba 
bienestar di tur nos miembro- 
nan pa un mihor hende den nos 


comunidad. Tambe nos por bisa 
cu SV Britannia tabata tin un 
aña exitoso unda cu nos a titula 
campeon Copa Betico, Campeon 
Caya 6 y pa diferencia di un gol 


nos no a hunga final. Tambe nos 
por informa cu SV Britannia ta 
preparando bon pa Campeonato 
2023/24 cu mundo di futbol keda 
pendiente di nos organisacion. 

FORTALEZA PA FAMIA 


Scirbi pa Pastor Marcel Balootje. 


RECHASA COBARDIA Y BUSCA 
CURASHI DEN SENJOR 


Tur hende mester ta na altura cu den e 
buki di Revelacion ( Apocalipsis) capi- 
tulo 21verse 8 ta para scirbi: 

Ma e cobardenan, y e incredulonan,y 
e abominabelnan, y e matadornan,y 
e fornicadornan,y e hacidornan di 
bruha, y e adoradornan di Dios falso, y 
tur gañado, nan parti lo ta den e Lago 
cu ta kima cu candela y zwavel,cual ta 
e di dos morto. 


Hesus a bisa: 

!!! Pesey ken cu confesa Mi dilanti di 
hende, esey lo Mi confesa tambe di- 
lanti di Mi Tata cu ta den cielo. ( Ma- 
teo 10:32-33). 

111 Ma ken cu ninga Mi dilanti di hen- 
de, esey Mi tambe lo nenga dilanti di 
Mi Tata cu ta den cielo. 


Cobardia ta  nifica: Falta di 
curashi,falta di firmesa,falta di confi- 
ansa den Dios, cobardia ta un pica. 
Mayornan ta pratica cobardia, ora 
nan no por coregi nan yiu, y ta lage 
haci manera e kier, y ta biba bao di 
manipulacion di mucha, pa e mucha 
no rabia y bay for di cas, of e mucha 
no papia di maldad,y inmoralidad cu 
mayornan ta comete. 

Mas tristo ta ora ta permiti yiu sconde 
cos horta na cas, tin biaha hasta scoot- 
er y auto, y cana cu arma pasobra pa 
cobardia no ta denuncia e yiu. 

Hopi hende ta laga cobardia domina 
nan y ta soporta abuso, y hasta mal- 
trato, pasobra nan no kier kibra cu un 
relacion toxico, y pone nan confiansa 
den Dios, cu Dios por yuda nan para 
riba nan pia. Esun cu confia den Se- 
ñor hamas lo keda bergonsa.( Isiaias 
26:3+4). 


Pa motibo di corbardia y interes pro- 
pio hende ta apoya maldad, inmorali- 
dad y abominacion pasobra nan ta bay 
tras di esnan cu ta practica maldad y 
no ta tene cuenta cu e Palabra y prin- 
cipio di Dios y e consecuencia di pica. 
( Galationan 1;10). 


Hende cu curashi pa para pa locual cu 
nan ta kere,especialmente ora ta trata 
di e Berdad di Dios. 

Hende cobarde ta balia den tur ritmo 
basta nan keda bon cu hende, y nan 
no tin temor di Dios. 


Den Mateo 8:26, Marco 4:40 y Lucas 
13:32 Hesus ta expresa curashi y ta 
adverti tocante cobardia. 


Pasobra Dios no a duna nos un spirito 
di temor,sino di poder,y di amor y di 
sano huicio.( 2 Timoteo 1;7). 


Den un futuro sercano nos lo mira, 
cu pa motibo di cobardia, y falta di Fe 
den Dios, hopi lo tuma e marca di e 
bestia , cual lo ta marca cu ta dicidi cu 
bo no por cumpra ni bende si bo no tin 
e marca, y ya caba esnan cu bista riba 
cosnan spiritual, tin e mira con esey 
ta drentando e mundo. 

Hopi bagamunderia ta wordo permiti 
entre paisnan ,entre organisacionnan 
mundial pa complace cu otro y pa mo- 
tibo di cobardia, y e miedo di bisa no, 
y para pa e principionan di norma y 
balor, y respet pa e Principio y Palabra 
di Dios, cosnan abominabel ta wordo 
acepta. 


11! Pero corda kico Hesus a bisa: Y 
no tene miedo di esnan cu ta mata e 
curpa,ma cu no por mata e alma, ma 
mas bien tene miedo di Esun cu por 
destrui tanto alma como curpa den fi- 
erno.(Mateo 10:28). 


Locual nos tin cu tene bon cuenta 
cune awendia ta e asunto di yugo 
desigual,(2 Corintionan 6:14) cual no 
solamente ta conta pa Matrimonio, 
pero asociacion cu hende of organisa- 
cion cu no tin respet pa Dios. 


Laga nos ta manera Daniel ( Daniel 
Capitulo 6) kende a keda para riba e 
principionan di Dios, pasobra asina 
tur momento nos lo tin respaldo di 
Dios. Cobardia ta pica. 

Biba Nos Herencia!: Ban topa y fotografia 
monumentonan di Aruba hunto! 


Stichting Monumenten- 
fonds Aruba (SMFA) ta 
orguyoso di por anuncia 
cu a ricibi un contribucion 
for di Fonds voor Cultuur- 
participatie di Hulanda pa 
un proyecto nobo titula: 
BIBA NOS HERENCIA! 


P'e proyecto di Biba Nos 
Herencia nos ta trahando 
cu fotografo Monique An- 
rochte, Aruba Tourism 
Authority y otro partner- 
snan cultural local. Pa me- 
dio di e proyecto aki nos ta 
celebra e hecho di preser- 


va nos herencia cultural 
pa futuro generacionnan 
y kier comparti e orguyo 
y pasion pa nos cultura pa 
medio di diferente activi- 
dadnan y competencianan 
cu ta pone enfasis na ex- 
perencia cultura, historia 
y nos herencia (tangibel y 
intangibel) . 

Pa inicia e proyecto SMFA 
hunto cu e diferente part- 
nersnan lo organisa 3 In- 
stameet; Un Instameet ta 
un encuentro entre aman- 
tenan di fotografia pa ex- 
plora y fotografia un area y 
su monumentonan y asina 
comparti esakinan y nan 
storianan riba Instagram. 
Personanan cu ta, of con- 
oce, un persona cu interes 
den herencia cultural y 
fotografia, join nos na un 
of mas di e instameetsnan. 
Por registra via di e link: 
Bit.ly/Langlevenheterf- 
goed riba nos pagina di 
Facebook of Instagram. 

E fechanan lo ta dia 14-17 
y 19 di augustus y por par- 
ticipa na un of mas Insta- 
meets. 

Den e promer Instameet lo 
explora y fotografia e area 
di Rancho y Museo Arkeo- 
logico Nacional di Aruba. 
E di dos Instameet lo enf- 
oca riba Monumentonan y 
historia di San Nicolas y e 
ultimo lo bishita diferente 
monumentonan rond di 
Aruba. 

Pa mas Informacion y de- 
mas actividadnan bishita 


nos pagina di Facebook 
Stichting Monumenten- 
fonds Aruba of Instagram 
Monumentsfundaruba 
of por contact nos via di 
info@monumentenfond- 
saruba.com 

Nos ta hopi contento y 
agradeci cu nos partner- 


nan cultural pa e proyec- 
to aki: Stichting Rancho, 
National Archaeological 
Museum of Aruba, Ar- 
tisa, Fundacion Museo 
Arubano, Museo Cas Tan 
Tin, Fundacion Kapel di 
Bethania, Archivo Nacio- 
nal Aruba. 


PRONOSTICO DI TEMPO 


Se at 
a EE ES ee 
ha y ea = - 


——— = > 
A A r TI TR 


VALIDO TE DIASABRA 22 DI JULI 2023, 18:00 ORA 


TEMPO: 
AWE TARDI Y AWE NOCHI: PARCIALMENTE NUBLA Y 
GENERALMENTE SECO 
DEN MARDUGA Y MAYAN: PARCIALMENTE NUBLA 
CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 40 GRADO CELSIUS 
UV INDEX: 12 


AVISO/ ALERTA: 
UN AVISO PA BOTO CHIKITO PA PARTINAN OOST TE 
NOORDWEST 
DI COSTA TA NA VIGOR TE DIASABRA MAINTA 6°OR. 
TA SUGERI OPERADORNAN DI BOTO CHIKITO PA 
BAI CU 
CAUTELA NA OTRO PARTINAN RIBA LAMA HABRI 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO BREVE. 
BIENTO LO TA FOR DI DIRECCION OOST Y 
MODERA TE BASTA FUERTE, FUERTE TE DURO 
DEN RAFAGA; TEMPERATURA (GRADO CELSIUS) 
MAX / MIN LO TA: 33 / 28 

Bureau City Inspector ta 
urgi tur dono di cacho pa 
zorg pa nan cacho keda den 
cura. 


Den ley ta para cu e cacho 
no mag di ta ariba caminda 
publico of riba tereno di otro 
hende y tampoco nan no por 
ta un molester pa otro. 


E ley aki jama: 
Hondenverordening 
Art 3.1 

Houders van honden 
zijn verplicht zodanige 
maatregelen te treffe, dat 
deze honden geen vrije 
toegang hebben tot de 
openbare weg of het terrein 
van derden. 
Art. 3.2 


Honders van honden zijn 
verplicht er voor zorg te 
dragen dat geen overlast 
voor omwonenden wordt 
veroorzaakt door deze 
honden. 


Entrante 1 di januari 2015 e Ley 
nobo di Cacho, acepta unanimamente 
den Parlamento di Aruba, ta bay ta na 
vigor. 


Si bo ta doño di un cacho, kic 


1.BO mester mantene bo cacho semper den BO cura! 
Si bo tereno (of parti di bo tereno) no ta completamente 
cera, bo lo mester uza un “looplijn” (minimal 10 m largo) 
of un espacio cera (por lo menos 2 m halto y 7 m?) den 
cual bo cacho por move libremente. 


.Pafo di bo cura, bo cacho mester ta na un “leash” of 
cadena. 


.Bo ta obliga pa duna bo cacho e cuido adecuado. Esaki ta 

nifica: suficiente cuminda balansa tur dia; awa di bebe 
disponibel na tur momento; proteccion contra solo, 
awasero y biento; asistencia di un veterinario ora bo 
cacho mester di atencion medico. 


4.Abuso di bestia, incluyendo pelea di cacho, ta 
castigabel. 


Si bo no cumpli cu e ley aki bo por haya boet, bay cera y/of 
bo cacho lo keda confisca. 


Gobierno di Aruba y Plataforma Ley di Cacho ta 
pronave doño di cacho responsabel. Pa mas 
nformacion di e Ley Nobo di Cacho of con pa ta 
un doño di cacho responsabel, hinia 
r o 
www.facebook.com/plataformaleydicacho. 


BCI ta pidi cada dono di 
cacho pa tene cacho cura 


On January 1st, 2015, the new Dog 
Deli Act, adopted unanimously by the 
Er Aruba Aruban Parliament, will take power. 


1.YOU must always keep your dog on YOUR terrain! If your 
terrain (or a plot on your terrain) is not completely 
fenced, you must use a dog run cable (at least 10 meters 
long) or a dog run (of at least 2 meters high and 7 m?) for 
free movement of the dog. 


2.Outside your terrain, your dog must be on a leash. 


3.You are obligated to provide proper care for your dog. 
This means: daily sufficient and balanced food; drink 
water always available; shelter from sun, rain, and wind; 
and medical care of a veterinarian when needed. 


4.Animal abuse, including dog fighting, is punishable as a 
criminal offense. 


Breaking this law can result in a fine, incarceration of the 
owner, and/or confiscation of your dog. 


Plataforma Ley di Cacho, a joint effort of the 
government, NGOs and the private sector, 
romotes responsible dog ownership. For more 
nformation about the Dog Act or how to be a 
responsible dog owner, visit us at 
or 

www.facebook.com/plataformaleydicacho. 


